OzLabs/hebrew-wiki-articles huggingface dataset:
פרס ג'יני

פרס ג'יני (באנגלית: Genie Award) הוא פרס המוענק על ידי האקדמיה הקנדית לקולנוע וטלוויזיה עבור יצירה קולנועית קנדית מצטיינת. הפרס מהווה את המקבילה הקנדית לפרס האוסקר האמריקאי.

== היסטוריה ==
הפרס נוסד בשנת 1949. במשך 30 השנים הראשונות, עד שנת 1979, הוא נקרא "פרס הקולנוע הקנדי", והיה ידוע גם בשם "פרס אתרוג", על שם האמן הרומני-קנדי סורל אתרוג, שעיצב את פסלון הפרס. בשנת 1980 שונה שם הפרס לשמו הנוכחי, פרס ג'יני. 

הגשת המועמדויות לפרס מתבצעת על ידי בעליהם של הסרטים הקנדיים או על ידי נציגיהם, בהתאם לקריטריונים המפורסמים בחוברת של כללים ותקנות שמופצת בקרב חברי האקדמיה ואנשי התעשייה. ועדות משנה, המורכבות מחברי אקדמיה מתנדבים, מתכנסות כדי לצפות בסרטים המוגשים ולבחור את חמשת המועמדים הסופיים בכל קטגוריה. לאחר מכן כלל חברי האקדמיה מצביעים ובוחרים את הזוכה בפרס מבין המועמדים הסופיים בכל קטגוריה.

טקס הענקת הפרסים נערך מדי שנה ומשודר בשידור ישיר בערוץ טלוויזיה קנדי. בניגוד למקובל, הטקס לא נערך בחודש קבוע, אלא מדי שנה בחודש אחר. בשנת 1974 הטקס בוטל, לאחר שהבמאים מקוויבק הודיעו על הסרת מועמדותם ועל ביטול השתתפותם.

== קטגוריות ==
מדי שנה מוענקים פרסים ב-46 קטגוריות קבועות, כשהעיקריות הן:
{|
|-
|
* הסרט הטוב ביותר
* הבמאי הטוב ביותר
* השחקן הראשי הטוב ביותר 
* השחקנית הראשית הטובה ביותר
* שחקן המשנה הטוב ביותר
* שחקנית המשנה הטובה ביותר
* סרט האנימציה הטוב ביותר
* הסרט העצמאי הטוב ביותר
* השחקן הזר הטוב ביותר
* השחקנית הזרה הטובה ביותר
* הסרט עם ההכנסות הגבוהות ביותר
* הסרט הקצר הטוב ביותר
|
* הסרט התיעודי הטוב ביותר
* הסרט התיעודי הקצר הטוב ביותר
* תסריט מקורי
* תסריט מעובד
* צילום
* עיצוב אמנותי
* עיצוב תלבושות
* עריכה
* סאונד
* עריכת סאונד
* שיר מקורי
* פסקול מקורי
* השיר הטוב ביותר
|}

פרס ג'יני עבור הישגים מיוחדים או מפעל חיים מוענק באופן לא סדיר, אחת למספר שנים.

== קישורים חיצוניים ==

* 
* [http://www.academy.ca/ אתר האקדמיה הקנדית לקולנוע וטלוויזיה]
* [http://www.imdb.com/Sections/Awards/Genie_Awards/ פרס ג'יני] במסד הנתונים הקולנועיים IMDb

*
ג'יני
קטגוריה:קולנוע בקנדה
קטגוריה:קנדה: תרבות
אי הנסיך פטריק

אי הנסיך פטריק הוא האי המערבי ביותר בין איי המלכה אליזבת שבטריטוריות הצפון-מערביות בקנדה והוא משתייך לארכיפלג הארקטי הקנדי.

שטחו של האי הוא 15,848 קמ"ר והוא האי ה-55 בגודלו בעולם וה-14 מבין אייה של קנדה. האי ממוקם בכניסה למצר מקקלור (McClure Strait). גובהו המרבי של האי הוא 279 מטרים. שטחו מאופיין בפעילות סייסמולוגית. 

האי התגלה ב-1853. האי קפוא כל השנה ולכן הוא קשה לגישה ובלתי מיושב. ב-1948 נפתחה באי "תחנת מזג אוויר ארקטית גבוהה" שנקראה Mould Bay כחלק משיתוף פעולה של צבאות ארצות הברית וקנדה בתחום חיזוי מזג האוויר. תצפיות קבועות החלו להיעשות בתחנה החל מ-14 במאי 1948. בתחנה היה סגל של בין עשרה לארבעים עובדים זמניים. היא נסגרה ב-1997 עקב קיצוצים תקציביים. הבניין עדיין עומד אולם ב-2007 הוא ניזוק באופן בלתי הפיך. התחנה הייתה ההתיישבות היחידה לטווח ארוך הידועה על האי.

האי נקרא על שמו של הנסיך ארתור ויליאם פטריק, דוכס קונוט וסטראת'רן, בנה של המלכה ויקטוריה, שהיה המושל הכללי של קנדה בין השנים 1911-1916. האי שימש כסביבה של הרומן הבדיוני The Lost Ones של איאן קמרון, ובו מתוארת התיישבות ויקינגית ששרדה ב"עמק האבוד" שבאי הודות לחום שיצרו הרי הגעש שבעמק זה. הרומן היווה בסיס לעלילת הסרט "האי בקצה העולם" (1974), אולם מקום ההתרחשות של עלילת הסרט שונה.

==קישורים חיצוניים==

* 

קטגוריה:הטריטוריות הצפון-מערביות: איים
קטגוריה:איים באוקיינוס הקרח הצפוני
קטגוריה:הארכיפלג הארקטי הקנדי
נסיך פטריק
נסיך פטריק
מחלף עין תות

מחלף עין תות הוא מחלף המחבר את כביש 6 וכביש 67 וממוקם מדרום-מערב למושב אליקים ומצפון לקיבוץ רמות מנשה. המחלף נפתח לתנועה ב-20 ביולי 2009 עם חנוכת הקטע בין מחלף עירון לבינו. המחלף נקרא על שם עין תות, מעיין הנמצא מצפון למחלף.
==היסטוריה==
המכרז להקמת המחלף פורסם באוקטובר 2003, כחלק מפרויקט סלילת קטע 18 של כביש חוצה ישראל. בספטמבר 2004, עיכבה חברת כביש חוצה ישראל את תחילת העבודות על המחלף, עקב עתירות שהגישו לבג"ץ ארגונים לאיכות הסביבה, נגד הפגיעה של הכביש ברמות מנשה.

המחלף הושלם ונפתח לתנועה ביולי 2009.

==מבנה המחלף==
מבנה מחלף עין תות דומה למחלף חצוצרה המותאם לקישור בין כביש מהיר (כביש 6) לכביש בין עירוני אחר (כביש 67). מבנה המחלף אינו אופייני, כיוון שכביש 6 וכביש 67 מתאחדים מצפון מזרח למחלף, ולכן בשטח המחלף מופרדים שני כיווני כביש 67 הנגדיים. בעת בניית המחלף הוסט דרומה הנתיב של כביש 67 (אז כביש 70) לכיוון מזרח והוא עובר בגשר מעל כביש 6, בעוד הנתיב לכיוון מערב נע מצפון למרכז המחלף, בתוואי המקורי של כביש ואדי מילק. כל כיווני הפנייה אפשריים בצורה ישירה ללא רמזורים. הפנייה מכביש 6 בכיוון צפון לכביש 67 בכיוון מערב מתבצעת באמצעות רמפת לולאה.

==הערות שוליים==

קטגוריה:כביש 6: מחלפים
קטגוריה:רמות מנשה
CARPET

מערכת CARPET מותקנת על גבי [[פומ"ה.]]
רקטת ריצוף של מערכת ה-CARPET.
ה-CARPET היא מערכת רקטות דלק-אוויר לפריצת שדות מוקשים שפותחה במקור על ידי רפא"ל ונקראת בצה"ל "מערכת ריצוף".

== מבנה ועקרון פעולה ==
המערכת מכילה מארז של כ-20 רקטות דלק-אוויר בקוטר ששוקלות כ"א 46 ק"ג. בסך הכל שוקל המארז הטעון כ-. המארז מותקן על חלקו האחורי של רכב קרבי משוריין ומופעל בשלט רחוק מתוך הכלי הממוגן. למערכת אפשרות פעולה אוטומטית, חצי-אוטומטית וידנית והוא מסוגל לירי מהיר של רקטות במטחים או בבודדות. את המארז ניתן לטעון מחדש גם בתנאי שדה.

הרקטות מכילות דלק נוזלי דליק שאיננו נוטה להתפוצצות ללא יזימה (מטעמי בטיחות). כאשר הרקטה פוגעת במטרה, משתחרר ענן דלק-אוויר ואז מתפוצצת הרקטה ומדליקה את הענן תוך יצירת הדף רב הגורם לפיצוץ כל המוקשים שבסביבה. מטח רקטות ריצוף יכול ליצור מעבר נקי באורך 100 מטר וברוחב 6–8 מטר בשדה מוקשים.

== שימוש ==
=== בצה"ל ===

המערכת נמצאת בשימוש צה"ל, בו היא נקראת "ריצוף" (ולעיתים קרובות גם מערכת ריצוף או רקטות ריצוף), ומותקנת בנגמ"שי הפומ"ה והנמ"ר ההנדסי של חיל ההנדסה הקרבית. 

במערכת נעשה שימוש מבצעי ראשון במלחמת לבנון השנייה: היא ניקתה זירות מטענים, השמידה מוצבי חזבאללה ובאחד המקרים אף השמידה שני כלי רכב של חזבאללה על יושביהם. במערכת נעשה שימוש גם במבצע צוק איתן לצד צפע שריון הוותיק ובמלחמת חרבות ברזל.

ב-2017 החל צה"ל בקליטת מערכת ריצוף משודרגת, כאשר את השדרוג ביצע ענף מערכות נשק של זרוע היבשה, בעלות נמוכה בהרבה מההצעה של התעשיות הביטחוניות. השדרוג כולל בין השאר מערכת הפעלה פשוטה יותר ומהירה ללמידה, שנועדה לשפר את התפעול של המערכת ולפשט את הכשרת הפלס על המערכת. הצוות האחראי על השדרוג קיבל את פרס היועכ"ל על חסכון משמעותי לשנת 2017.

=== בצבאות זרים ===

ב-2007 נכנסה המערכת לשירות גם בצבא צרפת והותקנה על רכב ההנדסה הקרבית AMX-B2 EBG.

== קישורים חיצוניים ==
* [http://www.rafael.co.il/marketing/homepage.aspx?FolderID=185&docID=984 CARPET], באתר רפא"ל
* [https://web.archive.org/web/20040413035653/http://defense-update.com/news/6702carpet.htm CARPET], באתר Defense Update
* [http://www.handasa.org.il/page_14375 ריצוף] באתר עמותת חיל ההנדסה הקרבית
== הערות שוליים ==

קטגוריה:אמצעי לחימה ישראליים
קטגוריה:רפאל: מוצרים
קטגוריה:חיל ההנדסה הישראלי: אמצעי לחימה
סינדרום באלינט

תמונה המציגה את האונות במוח האנושי, כולל האונה הפריאטלית (מסומנת בצהוב). פגיעה דו-צדדית באונות הפריאטליות עשויה להוביל להופעת סינדרום באלינט, המאופיין בקשיים בעיבוד מרחבי ותפיסתי, כגון אטקסיה אופטית, אסימולטגנוזיה ואפזיה של המבט.תסמונת באלינט היא הפרעה נוירולוגית. התסמונת אובחנה על ידי הנוירולוג היהודי-הונגרי רז'ה באלינט (Bálint Rezső) בשנת 1909, ונקראה על שמו. החולים בתסמונת סובלים ממספר הפרעות: סימולטנאגנוזיה (אגנוזיה המתבטאת באי-יכולת לתפוס חזותית שני אובייקטים במקביל), אטקסיה ויזואלית (קושי בהושטת יד לחפצים ותיאום עין-יד, גם אם הם נתפסו ויזואלית באופן תקין) ואפרקסיה אוקולומוטורית (קושי במיקוד המבט).

== גורם ==
התסמונת נגרמת עקב פגיעה דו צדדית באזורים אחוריים של האונות הפריטאליות. פגיעה זו מתרחשת לרוב בעקבות ירידה באספקת הדם לאזורים אלו הנמצאים על גבול אספקת הדם של שני כלי הדם העיקריים למוח, שבץ, מחלת אלצהיימר, חבלה וסיבות נוספות.

== טיפול ==
לרוב, הטיפול בתסמונת באלינט הוא פונקציונלי. המטופל מתבקש לבצע את ההתנהגות הפגועה על מנת להתגבר על הקשיים, בין אם על ידי שינוי הסביבה או על ידי יצירת התנהגות אלטרנטיבית שתפצה על קשייו הנוכחיים. דרך נוספת היא אימון סנסומוטורי, שמטרתו לשפר את מצבה של מערכת העצבים המרכזית וכך לסייע למטופל להתגבר על הקשיים. שיטה אחרת היא אימון של הנבדק במספר מצבים, על מנת לאפשר לו להפעיל אסטרטגיות התנהגות שונות בסביבות שונות.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הפרעות בראייה ועיוורון
יאנה סנזיאנה

יאנה סנזיאנה (ברומנית: Iana Sânziana) היא אלה כתונית במיתולוגיה הרומנית.

על פי גרסה אחת, יאנה סנזיאנה היא אחותו של אל השמש המאוהב בה. סנזיאנה בורחת מפניו עקב חששה מגילוי עריות. על פי האגדה, השמש חיפש אותה בין כל הכוכבים, עד שמצא אותה וביקש ממנה להינשא לו. יאנה סנזיאנה העמידה תנאי שהשמש ייצור גשר מעל הים והשמש עשה זאת, העמידה תנאי שני של יצירת גרם מדרגות אל השמים והשמש עשה גם זאת. יאנה סנזיאנה הסכימה בלב כבד וביקשה מהשמש שלכלולותיהם היא רוצה כנסייה עשויה משעווה, עם כמרים משעווה, באמצע הים. השמש עשה גם זאת וכשהם צעדו בכנסייה אל כלולותיהם הגיע אביהם, האל העליון, המיס את השעווה והכל שקע במצולות הים. האל העליון קבע לשמש וליאנה סנזיאנה (בתפקיד ירח) מסלולים מנוגדים שאף פעם לא נפגשים.

למרות הדמיון בשמות, אין קשר בין יאנה סנזיאנה ובין אילאנה קוסנזאנה.

== קישורים חיצוניים ==
* [https://web.archive.org/web/20071216155934/http://www.romania-israel.com/modules.php?name=Forums&file=viewtopic&t=542 רומניה-ישראל - הסנזיאנות] 

==לקריאה נוספת==
* Beza, M. “[https://www.jstor.org/stable/4201861 Roumanian Legends and Superstitions on the Moon].” The Slavonic Review 3, no. 8 (1924): 356–61. http://www.jstor.org/stable/4201861.

קטגוריה:מיתולוגיה רומנית
קדש (אלה)

בדתות כנען ומצרים, קָדֵש (וכן קָטֵש, קֵטֵש, קָדֶשֶת, קֻדְשׁוּ או קוֹדֶשׁ) היא אלת אהבה ויופי (אך לא פריון). היא אלת האהבה והתשוקה, ומתייחסים אליה בתארים: "גבירת השמים" "המאהבת של האל הבורא". שמה נובע מהשורש השמי ק-ד-ש ופירוש שמה הוא "הקדושה". האזכור המוקדם ביותר של קדשו בכתבים מצריים מופיע במאה ה-14 לפנה"ס וחוקרים מציינים כי האלה במקורה איננה מצרית והיא קשורה לאלות עתיקות מהמזרח הקרוב.

סבורים כי במקור הייתה קדש אלוהות שמית שהשתייכה לדת הכנענית, ואומצה מאוחר יותר אל הפנתאון המצרי. בעלה עשוי להיות האל רשף, המזוהה עם נרגל מן המיתולוגיה המסופוטמית, אשר היה מוכר בממלכה התיכונה. בעקבות אימוצה אל תוך האמונה המצרית, הוחלט כי קדש, כאלת המין, תהיה אמו של מין, אל הפריון והכושר המיני. על אף שקדש הייתה אלה פופולרית, היא החלה להיחשב בסופו של דבר לאחד מהיבטיה של האלה חתחור, שהפכה בינתיים לאלת העונג.

היא מזוהה פעמים רבות עם האלה הכנענית-סורית אשרה.<ref>Cornelius, Izak, 2008, [http://www.zora.uzh.ch/138019/1/Cornelius_2008_The_Many_Faces_of_the_Goddess.pdf The Many Faces of the Goddess: The Iconography of the Syro-Palestinian Goddesses Anat, Astarte, Qedeshet, and Asherah c. 1500-1000 BCE]. Pg 1</ref> ייתכן שהשם קדש היה גם תואר שניתן לאלה אשרה.

קדש תוארה כאישה עירומה הניצבת על גבי אריה, עם סהר ירח (המסמל את הלילה) לראשה. היא הוצגה כאוחזת נחשים (המייצגים את הפין) בידה הימנית, ופרחי לוטוס (המייצגים את הפות) בידה השמאלית.

==ראו גם==
* אלוהויות במצרים העתיקה

== לקריאה נוספת ==
<div style="direction: ltr;">
* 
</div>

== קישורים חיצוניים ==

<div style="direction: ltr;">
* Johanna Stuckey, [http://www.matrifocus.com/LAM07/spotlight.htm The "Holy One"]
</div>

==הערות שוליים==

קטגוריה:אלים מצריים
קטגוריה:אלים כנעניים
קטגוריה:אלות אהבה

ca:Llista de personatges de la mitologia egípcia#Q
ז'יל דה רה

ז'יל דה ראיס בצרפתית: Gilles de Rais;ז'יל דה ראיס ( בערך 1405 - 26 באוקטובר 1440), הברון דה ראיס, היה אביר ואדון מבריטני, אנז'ו ופואטו, מנהיג בהצבא הצרפתי במהלך מלחמת מאה השנים, וחבר לנשק של ז'אן ד 'ארק . הוא ידוע בעיקר בזכות המוניטין שלו ובהמשך הרשעתו כרוצח סדרתי שהודה בילדים.

== קורות חייו ==
דה רה נולד ב-1405 לגי דה לאוואל-מונמורנסי ומארי דה קראון. עם מות הוריו ב-1415 הועבר לחסות סבו, אצלו גדל. משנת 1427 עד שנת 1435 שירת כמפקד בצבא המלכותי, וב-1429 לחם לצד ז'אן ד'ארק בכמה מבצעים כנגד האנגלים ובני בריתם הבורגונדים במלחמת מאה השנים. בשנים 1434-1435 פרש בהדרגה מחיי הצבא, והחל להוציא סכומים עצומים של כסף לשם בניית קפלה ובהפקת מחזה רב-משתתפים אודות המצור על אורליאן. בשל החובות הרבים שצבר החל למכור את מרבית נחלותיו ורכושו, עד שבני משפחתו פנו למלך שארל השביעי והלה הוציא צו מלכותי שאסר על נתיניו לקנות מדה רה נכסים.

בתקופה זו החל דה רה לעסוק בתורת הנסתר, ועל פי עדותו בבית המשפט, שכנע אותו מורהו כי הונו יושב לו אם יקריב ילדים לשד בשם "בארון".
את הילד הראשון רצח בין אביב 1432 ואביב 1433 (לא ידוע מתי בדיוק), ובעקבותיו רצח כנראה עוד מאות ילדים. ב-1440, בעקבות ויכוח אלים שאירע בינו לבין כומר החלה הכנסייה לנבור בפרטיו וכך התגלו פשעיו. במשפטו, העידו הוריהם של הילדים הנעדרים בסביבה הקרובה ושותפיו לפשעים. בית המשפט הכנסייתי נידה אותו ובית המשפט החילוני הרשיע אותו. הוא הוצא להורג בתלייה בנאנט ב-26 באוקטובר 1440.

במשך השנים צמחו תאוריות קשר בנוגע למעורבות הכנסייה בהירצחו של דה רה.

חייו ועברו שימשו כמקור השראה בעולם המוזיקה, כמו בשיר "Into The Crypts Of Rays" של להקת המטאל הקיצוני Celtic Frost וגם בשיר "Gilles De Rais" של להקת המטאל Brodequin וגם בשיר "The Black Night" של להקת המטאל הקיצוני MACABRE 

==ראו גם==
* המרטש מאטלנטה
* המפלצת מפירנצה

==קישורים חיצוניים==

* 

==הערות שוליים==

קטגוריה:רוצחים סדרתיים צרפתים
קטגוריה:אישים שהוצאו להורג בצרפת
קטגוריה:מלחמת מאה השנים: אישים
קטגוריה:רצח ילדים
קטגוריה:ילידי 1405
קטגוריה:נפטרים ב-1440
יצחק גת

יצחק גת (נולד ב-13 באוגוסט 1947) הוא תת-אלוף (במילואים) בחיל האוויר הישראלי, כיהן כמנכ"ל הרשות לפיתוח אמצעי לחימה (רפא"ל), כיו"ר חברת רפאל וכמנכ"ל חברת אלישרא.

== ביוגרפיה ==
גת התגייס לצה"ל ב-1965 והתנדב לקורס טיס, את הקורס סיים כחניך מצטיין במגמת קרב ב-1967. במלחמת יום הכיפורים שימש סגן מפקד טייסת 69 הוא השתתף בגיחות הפצצה רבות ורשם שתי הפלות, אחת של מיג 17 סורי והשנייה של מיג 21 מצרי. ב-1982 פיקד על טייסת 107, טייסת פנטומים, שנטלה חלק במבצע ערצב-19, באותה מלחמה היה מעורב מבנה מהטייסת בתקרית אש כוחותינו החמורה בתולדות צה"ל, בה נהרגו 24 חיילים ונפצעו כ-100 נוספים. בהמשך מונה גת למפקד טייסת F-16 וב-1985 לראש מחלקת פיתוח אמצעי לחימה בחיל. ב-1988 מונה למפקד בסיס רמת דוד ובנובמבר 1990 מונה למפקד להק הציוד, כשהוא מחליף בתפקיד את רמי דותן, שהודח לאחר חשיפת פרשת השוחד בה היה מעורב. ב-1992 השתחרר גת מצה"ל בדרגת תת-אלוף לאחר 27 שנות שירות בחיל האוויר.

=== לאחר שחרורו מצה"ל ===
לאחר שחרורו מונה למנכ"ל הרשות לפיתוח אמצעי לחימה, אז עדיין יחידת סמך במשרד הביטחון, תקופתו התאפיינה בניסיונות לחלץ את רפא"ל מהמשבר הפיננסי בו נמצאה, גת דחף להפיכתה לחברה ממשלתית ולאחר שהדבר לא צלח ונדחה מספר פעמים, התפטר מתפקידו בסוף 1998. לקראת סוף 1999 התמנה למנכ"ל חברת פועלים תקשורת, שבתקופתו הונפקה בבורסה לניירות ערך בתל אביב במקביל שימש כיו"ר דירקטוריון חברת הבת, "שירון תקשורת לוויינים".

בנובמבר 2003 מונה לסגן נשיא קרן הון סיכון "אתגר" ובמאי 2005, התמנה למנכ"ל חברת אלישרא. בדצמבר 2007 פורסם שגת אמר בפגישה עם קבוצת עובדים צעירים באלישרא: "אני רוצה לראות בחברה עובדים צעירים עם שיער שחור, ולא אנשים עם שערות לבנות". גת פרש מתפקידו בפברואר 2013.

מיוני 2013 ועד יולי 2017 שימש כיו"ר רפאל - מערכות לחימה מתקדמות. בדצמבר 2017 מונה ליו"ר הדירקטוריון של חברת אורביט טכנולוג'יס, ומאוגוסט 2019 עד פברואר 2020 שימש גם כמנכ"ל זמני של החברה.

גת הוא בוגר הטכניון בהנדסת אווירונאוטיקה ובעל תואר שני בניהול מערכות מידע. שימש כחבר בוועד המנהל של הטכניון ויו"ר ארגון הבוגרים.

נשוי ואב לשלושה, מתגורר ברמת השרון.

== קישורים חיצוניים ==
* 
* 

== הערות שוליים ==

קטגוריה:מנכ"לי רפאל
קטגוריה:טייסי חיל האוויר הישראלי
קטגוריה:מפקדי בסיס רמת דוד
קטגוריה:ראשי להק הציוד
קטגוריה:תתי-אלופים בחיל האוויר
קטגוריה:משקיעי הון סיכון ישראלים
קטגוריה:דירקטורים ישראלים
קטגוריה:יו"ר רפאל
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1947
קטגוריה:חיילי חיל האוויר במלחמת ששת הימים
קטגוריה:חיילי חיל האוויר במלחמת יום הכיפורים
קטגוריה:חיילי צה"ל במלחמת לבנון הראשונה
Trilogy: Past Present Future

Trilogy: Past Present Future הוא אלבום מאת הזמר האמריקני פרנק סינטרה. זהו אלבום האולפן ה-60 של סינטרה וה-33 הרואה אור בחברת ההקלטות רפרייז רקורדס. האלבום ראה אור בשנת 1980.

== הפקה ==
לאחר הפסקה של שש שנים, שב סינטרה מפרישה לא רשמית, להקליט אלבומים בפרויקט שאפתני. העבודה המאומצת על האלבום המשולש נתנה בסינטרה את אותותיה, סינטרה שחגג את יום הולדתו ה-64 היה מותש בסיום ההקלטות ואף מיעט להופיע באולפנים בתקופה שלפני צאת האלבום.

האלבום מורכב משלושה חלקים נפרדים, המתייחסים לתקופות שונות בחייו של סינטרה, עבר, הווה ועתיד. על כל אחד משלושת החלקים הופקד מפיק מוזיקלי אחר, מה שיצר הבדלים משמעותיים ביניהם. קולו של סינטרה היה עדיין במיטבו ומלא בחיוניות, וזאת גם לאחר ארבעה עשורים של יצירה מוזיקלית. פרשנים רבים סבורים כי החלק הראשון, העוסק בעבר הוא החלק הטוב ביותר של האלבום המשולש. החלק אותו הפיק בילי מיי, היה הפעם הראשונה מאז תחילת שנות ה-60, הקליט סינטרה בסגנון הפופ הישן, הסגנון שהתאים בצורה הטובה ביותר לכישרונו. בחלק השני העוסק בהווה, אסף המפיק המוזיקלי דון קוסטה עשרה שירים עכשוויים וביניהם שירים של, ג'ורג' האריסון, בילי ג'ואל, אלביס פרסלי, ניל דיימונד וקריס קריסטופרסון. בחלק זה הופיע גם השיר שהפך ללהיט של האלבום, "Theme From New York, New York". השיר, שבמקורו היה של לייזה מינלי, היה לאחד משיריו המוכרים ביותר של סינטרה ואחד מלהיטיו האחרונים במצעדי הפזמונים. החלק השלישי של האלבום נקרא העתיד ועליו הופקד המפיק גורדון ג'נקינס. ג'ינקינס כתב את מילות כל השירים והחלק הזה נחשב לשאפתני ביותר מבין השלושה. לדעת רוב הפרשנים, זהו החלק החלש מבין שלושת חלקי האלבום, השירים שעסקו בנושאים כמו שלום ומסעות בחלל, לא התאימו לסגנונו של סינטרה. לכך גם תרם העיבוד המוזיקלי הניסיוני של ג'ינקינס שכלל קטעים מלודיים ארוכים וקולו של סינטרה אבד בקטעים אלה.

האלבום הצליח במצעדי המכירות, בהתחשב בעובדה כי מחירו היה כמעט פי שלושה ממחיר אלבום רגיל של סינטרה והגיע עד למקום ה-17 במצעד המכירות של מגזין הבילבורד.

האלבום היה מועמד לפרס אלבום השנה, בטקס הגראמי של שנת 1981. סינטרה היה מועמד לשיר השנה בשיר, "Theme from New York, New York", ולזמר השנה.

== משתתפים ==
* פרנק סינטרה - קולות
* בילי מיי - מפיק/מעבד מוזיקלי (שירים 1–10)
* דון קוסטה - מפיק/מעבד מוזיקלי (שירים 11–20)
* גורדון ג'נקינס - מפיק/מעבד מוזיקלי (שירים 21–30)

== רשימת שירים ==

# The Song Is You
# But Not for Me
# I Had the Craziest Dream
# It Had to Be You
# Let's Face the Music and Dance
# Street of Dreams
# My Shining Hour
# All of You
# More Than You Know
# They All Laughed
# You and Me We Wanted It All
# Just the Way You Are
# Something
# MacArthur Park
# Theme from New York, New York
# Summer Me, Winter Me
# Song Sung Blue
# For the Good Times
# Love Me Tender
# That's What God Looks Like to Me
# What Time Does the Next Miracle Leave
# World War None
# The Future
# The Future (Continued): I've Been There
# The Future (Conclusion): Song Without Words
# Before the Music Ends

==קישורים חיצוניים==

קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי חברת רפרייז רקורדס
אנן סהדי

אנן סהדי (בארמית, בעברית: אנו עדים) הוא מונח הלכתי הקובע כי בספקות בהם יש אומדנא (אומדן דעת) או חזקה ברורה, אין צורך בעדות פורמלית של שני עדים ולפי הכללים המתחייבים בהלכות עדות, אלא ניתן לסמוך על הסבירות כדי לפשוט את הספק.

שאלה זו יכולה ליסוב אודות כוונה של אדם בעת ביצוע מעשה כלשהו (לדוגמה קידושין, קניין וכדומה), על נסיבות עובדתיות או לצורך הכרעה משפטית - ולא עובדתית - במצבי ספק.

לעיתים טועים וחושבים כי המונח "אנן סהדי" מבטא סוג של הוכחה חזקה עד כדי כך שיכולה להוות תחליף לעדות, אך כפי שנראה בתלמוד הבבלי בדוגמה העוסקת בחלוקת טלית, לפחות בחלק מהמקרים אין זה כך, והמונח מבטא צורת הכרעה משפטית בלבד ולא בירור דפיניטיבי. בהתאם, שאלת היחס בין אנן סהדי לבין מונחים דומים בהלכה כ"אומדנא" ו"חזקה" אינה מוגדרת בתלמוד באופן חד-משמעי, והדיונים על כך מתקיימים בקרב הפרשנים.

==דוגמאות==
במסכת קידושין מובא כי מי שמכר את נכסיו, ואמר בשעת המכר שהוא מוכר את נכסיו, מכיוון שברצונו לעלות לארץ ישראל, אף על פי שלא התנה במפורש את המכר בכך, מכל מקום, אם לא עלה בידו לעלות לארץ ישראל, המכר מתבטל, שכן אנן סהדי שלא מכר אלא על מנת, לעלות לארץ ישראל, והרי הוא כמי שהתנה על כך, שאם לא יוכל לעלות לארץ ישראל, המכר יתבטל. התוספות מסביר, כי למרות הכלל האומר שדברים שבלב אינם דברים, כלומר דברים שבמחשבתו של הקונה והמוכר אינם יכולים להשפיע על הקניין אם לא פורטו בשעת הקניין, שונים פני הדברים, בצורה כזו, שהמכר נעשה על דעת תנאי זה, ולמרות שלא פורט נחשב הדבר כאילו פורט; שכן אנו עדים שעל דעת כן הוא עשה.

אדם שגירש את אשתו, ויש עדים שראו אותם מתייחדים לאחר הגירושין, אף על פי שאין עדים שהיו יחסי מין, בכל זאת היא צריכה ממנו גט נוסף, מכיוון שהם רגילים אחד לשני וקרוב לוודאי שהם קיימו יחסים. בגמרא קרויה אנן סהדי זה בשם "הם עידי יחוד הם עידי ביאה".

על פי כלל זה, כאשר אדם רוצה לקדש את אשתו בקניין ביאה, עליו להעמיד עדים שהם התייחדו, והדבר נחשב כעדות על הביאה. כך גם בייבום, בה הקניין נעשה על ידי ביאה, יש להעמיד עדים על היחוד, ודי בכך.

==קישורים חיצוניים==
* (מתוך ספרו של אחיקם קשת קובץ יסודות וחקירות השלם)
* 
* 

==הערות שוליים==

קטגוריה:משפט עברי: דיני ראיות
אני והכפר

אני והכפר הוא ציור משנת 1911 מאת הצייר היהודי יליד בלארוס מארק שאגאל.

== תיאור ==
הציור, המתאר מראות מהעיירה היהודית, צויר רק לאחר ששאגאל עבר לפריז. במרכז היצירה מתוארות שתי דמויות המביטות זו בזו. מן הצד האחד מתואר מעין דיוקן עצמי של שאגאל בגוון ירקרק וחבוש כובע, ועל צווארו שרשרת ועליה תליון בצורת צלב. הדמות אוחזת במעין ענף או עץ המתוארים במרכז חלקה התחתון של היצירה. בצידה השני של היצירה מתואר ראש של עז או כבשה ולצווארה שרשרת דומה. בנוסף, מופיעים דימויים נוספים של אשה החולבת פרה לבנה וכן תיאור של רחוב בעיירה בו צועד גבר הנושא מגל אל מול אישה המתוארת הפוכה. גם חלק מבתי העיירה מתוארים 'על ראשם'. לצידם מופיעה כנסייה ובתוכה תיאור של ראשה של דמות נשית.

הקומפוזיציה של הציור משלבת בין אלמנטים מרכזיים כגון העימות בין שתי הדמויות המרכזיות, עימות המודגש על ידי עיגול החוצה את הדמויות, לבין אלמנטים דינאמים כגון השביל המוביל אל העיירה בחלקה העליון של היצירה. שאגאל השתמש בהשפעות של האמנות הקוביסטית כדי לתאר עולם המנותק מפרספקטיבה וממשות חומרית, כבמעין חלום. שאגאל מערב כאן בין אופן ייצוג "מערבי" לבין סממנים תרבותיים ופולקלוריסטים הלקוחים מן התרבות הרוסית העממית ומן התרבות היהודית. "עבור הקוביסטים" טען שאגאל, "ציור היה משטח המכוסה בצורות על פי סדר כל שהוא. עבורי הציור מהווה משטח המכוסה בייצוגים של דברים... בו להיגיון ול'איוריות' אין שום משמעות."

==קישורים חיצוניים==
*"[http://www.moma.org/collection/browse_results.php?object_id=78984 אני והכפר]" באתר המוזיאון לאמנות מודרנית 

קטגוריה:ערכים שבהם תבנית בריטניקה אינה מתאימה
קטגוריה:ציורים
קטגוריה:ציור קוביסטי
קטגוריה:ציורי שמן
קטגוריה:ציורים בעלי מוטיב יהודי
קטגוריה:המוזיאון לאמנות מודרנית
קטגוריה:ציורים משנות ה-1910
קטגוריה:בעלי חיים באמנות
קטגוריה:מארק שאגאל
הקומוניסטים העבריים

הקומוניסטים העבריים (בשם הרשמי "האיגוד הקומוניסטי החינוכי בארץ ישראל" ואחר כך "המפלגה הקומוניסטית העברית") הייתה מפלגה קומוניסטית שפעלה במהלך המנדט הבריטי ולזמן קצר במהלך הכנסת הראשונה.

מקור המפלגה הוא במתחים הפנימיים בין יהודים לערבים שהיו בפק"פ שהביאו לבסוף בשנת 1940 לפרישת קבוצת חברים בראשות שמואל אטינגר מהמפלגה והקמת ארגון בשם "אמת" שפעל להקמת מדינה יהודית בארץ ישראל. בשנת 1942 לאחר שהפק"פ הפכה למפלגה חוקית חזרו חברי "אמת" לשורותיה אולם איחוד זה לא החזיק מעמד וכעבור שנה הם שוב פרשו מהמפלגה ולאחר החלטת ברית המועצות לתמוך בתוכנית החלוקה הקימו את מפלגת "הקומוניסטים העבריים".

המפלגה פעלה עד אחרי מלחמת העצמאות, שלאחריה התאחדה עם הפק"פ והליגה לשחרור לאומי והקימה את מק"י. האיחוד שוב לא החזיק מעמד ולאחר הבחירות לכנסת הראשונה אליעזר פרמינגר פרש ממק"י והקים את המפלגה מחדש, אולם תחייתה נמשכה זמן קצר ופרמינגר יחד עם רוב חבריה הצטרפו למפ"ם.

המפלגה, כמקובל באותה תקופה, הקימה תנועת נוער שנקראה אף היא "הקומוניסטים העבריים", שניסתה לשלב בין ציונות לבין השקפת עולם קומוניסטית. בראש התנועה עמד שמואל אטינגר (לימים פרופסור להיסטוריה באוניברסיטה העברית)

==קישורים חיצוניים==
* 
* 
* 

קטגוריה:מפלגות קומוניסטיות בישראל וביישוב
קטגוריה:קומוניזם בישראל
קטגוריה:ישראל: מפלגות היסטוריות
קטגוריה:מפלגות ביישוב
קטגוריה:סיעות בכנסת
קטגוריה:ישראל: מפלגות שמאל
קטגוריה:מפלגות שהוקמו ב-1945
קטגוריה:ערכים שבהם תבנית אתר רשמי אינה מתאימה להוספה אוטומטית
נבחרת גוואדלופ בכדורגל

נבחרת גוואדלופ בכדורגל לגברים (בצרפתית: Équipe de Guadeloupe de football) היא נבחרת הכדורגל של המושבה גוואדלופ שבשליטת צרפת הנמצאת בדרום אמריקה.

הנבחרת נשלטת על ידי התאחדות הכדורגל של גוואדלופ הנמצאת בשליטת התאחדות הכדורגל הצרפתית. הנבחרת אינה חברה בפיפ"א ולכן איננה מורשית להשתתף בגביע העולם בכדורגל. למרות זאת, היא חברה ב-CONCACAF ומשחקת בגביע הזהב של CONCACAF, שבו העפילה לשלב חצי הגמר בשנת 2007.

עקב היותם בעלי אזרחות צרפתית, תושבי גוואדלופ יכולים לשחק עבור נבחרת הכדורגל של צרפת. כדורגלן מפורסם שכזה הוא ליליאן תוראם אשר שיחק במדי נבחרת צרפת וזכה עמה בגביע העולם בכדורגל שנערך בשנת 1998.

==כל גביעי הזהב של CONCACAF==
{| class="wikitable" style="text-align: center;" 
|-
!שנה
!סיבוב
!משחקים
!ניצחונות
!תיקו*
!הפסדים
!שערי זכות
!שערי חובה
|-
| 1991|| colspan="7" rowspan="3" |לא העפילה
|-
| 1993
|-
| 1996
|-
| 1998|| colspan="7" |לא נרשמה
|-
| 2000|| colspan="7" rowspan="4" |לא העפילה
|-
| 2002
|-
| 2003
|-
| 2005
|-
| 2007||חצי גמר||5||2||1||2||5||| 5
|-
| 2009||רבע גמר||4||2||0||2||5||| 8
|-
| 2011||סיבוב ראשון||3||0||0||3||2||| 5
|-
| 2013|| colspan="7" rowspan="4" |לא העפילה
|-
| 2015
|-
| 2017
|-
| 2019
|-
| 2021||סיבוב ראשון||3||0||0||3||3||| 7
|-
| 2023
|סיבוב ראשון
|3
|1
|1
|1
|8
|6
|-
!סה"כ!!5/17!!18!!5!!2!!11!!23!!31
|}
:*משחקי תיקו כוללים גם משחקים שהוכרעו בבעיטות הכרעה

== ליגת האומות של CONCACAF ==
{| class="wikitable" style="text-align: center;" 
|-
!שנה
!דרג
!סיבוב
!משחקים
!ניצחונות
!תיקו*
!הפסדים
!שערי זכות
!שערי חובה
|-bgcolor=ccffcc
| 2019-2020
|ג
|עלתה לדרג ב||4
|4
|0
|0
|20
||2
|-
| 2022-2023
|ב
|שלב הבתים
|6
|3
|0
|3
|5
|5
|-bgcolor=ccffcc
| 2023-2024
|ב
|עלתה לדרג א
|6
|5
|0
|1
|16
|3
|-
|2024-2025
|א
|
|
|
|
|
|
|
|-
! colspan="3" |סה"כ
!16
!12
!0
!4
!41
!10
|}
:*משחקי תיקו כוללים גם משחקים שהוכרעו בבעיטות הכרעה

==כל גביעי המושבות מעבר לים של צרפת בכדורגל==
* 2008 - מקום שלישי
* 2010 - מקום שלישי
* 2012 - מקום שלישי

==שחקנים מפורסמים==
*סדריק אווינאל
*פסקל שימבונדה
*יואן תוראם-אוליאן

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:גוואדלופ: כדורגל
גוואדלופ
גוואדלופ
גוואדלופ
אפרים מקלעת חמאד

רבנו אפרים מקלעת חמאד, מחכמי צפון אפריקה בסוף המאה ה-11 ותחילת המאה ה-12, תלמיד חבר של הרי"ף. היה גדול בדורו, בכמה ממקצועות התורה והחכמה: בתלמוד, בהוראה, בקביעת נוסחאות המשנה והתוספתא ובדקדוק הלשון העברית. יש רגליים לדבר שחיבר חיבורים, או לפחות קונטרסים בכל אחד מתחומים אלו, אך הם לא שרדו, כמו גם קורותיו ופרטיו האישיים.

אפשר שר' שלמה פרחון היה תלמידו.

אף שחיבוריו לא שרדו, אסף הרב ישראל שציפנסקי מתוך מובאות מספרי הראשונים קטעי פירוש ופסקי רבינו אפרים, כמו כן הוכיח שישנם מקומות בספר הרי"ף שהם דברי רבינו אפרים שנכתבו בצד על הגיליון, ובמשך הזמן נכנסו לתוך הטקסט. בקובץ ישורון (מאסף תורני) הוסיפו כמה פרטים שנשמטו מעינו של המו"ל.

== מפסקיו ==
בספרו של רבינו זרחיה הלוי משוקעים מקצת מדבריו, לדוגמה רבינו אפרים סבור שאין מצווה להשתכר בפורים. כמו כן דעתו שאין לעשות בארץ ישראל שני ימים טובים של ראש השנה.

==לקריאה נוספת==
* שציפנסקי ישראל, מבוא לספר רבינו אפרים: תלמיד חבר של הרי"ף, ירושלים, תשל"ו (הוצאת מוסד הרב קוק).

==קישורים חיצוניים==
* 

==הערות שוליים==

קטגוריה:יהודים אלג'יראים
קטגוריה:מדקדקי העברית בימי הביניים
קטגוריה:רבנים אלג'יראים
קטגוריה:ראשוני צפון אפריקה
קטגוריה:תלמידי הרי"ף
ויטאלה קאנדיאנו

ויטאלה קאנדיאנו (באיטלקית: Vitale Candiano; נפטר ב-1017) היה הדוכס ה-24 של ונציה. ויטאלה כיהן כדוג'ה בין השנים 978–979. 
== חייו ==
ויטאלה היה בנו של הדוג'ה ה-22 של ונציה, פייטרו קאנדיאנו הרביעי. הוא נבחר לתפקיד הדוג'ה באספת עם שנערכה בספטמבר 978 לאחר שקודמו, פייטרו אורסאולו הראשון, נמלט למנזר במפתיע.

לאחר תום כהונה בת 14 חודשים, ויתר ויטאלה על כיסאו, מסיבות בריאות.

בתקופת כהונתו חיזק ויטאלה את היחסים הרעועים בין העיר ונציה לבין האימפריה הרומית הקדושה, יחסים שהתערערו לאחר שבשנת 976 שרף המון ונציאנלי את ארמון הדוג'ה כאשר בתוכו נמצא הדוג'ה דאז - פייטרו קאנדיאנו הרביעי, אביו של ויטאלה. פייטרו קאנדיאנו שלט בתמיכת קיסר האימפריה הרומית הקדושה אוטו השני, והיה קשור אליו ואל מלך איטליה בקשרי משפחה. כהונתו של ויטאלה סייעה לגשר על הקרע בין לה סרניסימה לבין האימפריה.

לאחר שויתר על כיסאו הצטרף ויטאלה למנזר סנט'אילאריו, וחי חיי נזירות. הוא נפטר בשנת 1017 ונקבר במנזר.

קאנדיאנו, ויטאלה
קטגוריה:נפטרים ב-979
בריטניה (דמות)

אנדרטת הארמדה בפלימות']]
בריטניה (באנגלית: Britannia) היא דמות נשית המהווה האנשה של בריטניה הגדולה. בריטניה מתוארת כלוחמת האוחזת קלשון ומגן.

כמו מקרים נוספים של האנשת מדינות בעולם המערבי, יוצגה המדינה על ידי דמות נשית הנראית כאלת החכמה או המלחמה ובעלת שם כשם הרומאי לשטח המדינה. במקרה של בריטניה השם נלקח מהפרובינקיה הרומית בריטניה אשר שכנה על רובו של האי הבריטי. השם הרומאי לפרובינקיה זו נלקח מהמונח "Pretannia" הנגזר משמם של הפרטנים - תושבי האיים על פי אמונתם של היוונים.

בריטניה זכתה למעמד של אלה בדתם של הרומאים ובזמנים המודרניים היא הפכה להאנשה של בריטניה (הממלכה המאוחדת), והופיעה בין היתר על שטרי כסף של בנק אנגליה ובצדם האחורי של מטבעות בריטיים ישנים דוגמת הפני מימי המלכה ויקטוריה.
דמות בריטניה על מטבע פני ויקטוריאני

==קישורים חיצוניים==

*
קטגוריה:האנשת מדינות
קטגוריה:הממלכה המאוחדת: סמלים לאומיים
איסקרה-סטאל ריבניצה

מועדון הכדורגל איסקרה-סטאל ריבניצה הוא מועדון כדורגל מולדבי מהעיר ריבניצה שבמזרח מולדובה, והיא חלק ממחוז טרנסניסטריה האוטונימי במזרח המדינה.
== היסטוריה ==
המועדון הוקם בשנת 2005 כאיחוד בין קבוצת החובבים "סטאל" לבין קבוצת "איסקרה" שהתמודדה בליגה השנייה. בעונת 2005/06 זכתה הקבוצה במקום השני בליגה השנייה ועלתה לליגה הבכירה. בעונת 2008/09 סיימה הקבוצה במקום השלישי, הישג שבזכותו קיבלה כרטיס למוקדמות הליגה האירופית בעונה שלאחר מכן, שהיה להופעתה הראשונה באירופה. הקבוצה הפסידה בסיבוב המוקדמות לקבוצת צ'רנו מורה וארנה מבולגריה והודחה מהטורניר. בעונת 2010/11 הגיעה הקבוצה להישג השיא שלה בליגה כשסיימה במקום השני. בעונת 2010/11 זכתה בגביע המולדבי. בסוף עונת 2012/2013 הקבוצה ירדה מליגת העל המולדבית לליגה השנייה במולדובה.

==הופעות באירופה==
הקבוצה העפילה לראשונה למפעל אירופי כלשהו בעונת 2009/10, אז הוגרלה בסיבוב השני המוקדם של הליגה האירופית מול צ'רנו מורה ורנה מבולגריה.

==כדורגלנים מפורסמים בעבר ובהווה==
* סרגיי אלכסייב
* ניקולאי יוסאן
* ארתור יוניצה

==קישורים חיצוניים==
* 

קטגוריה:קצרמר טרנסניסטריה
קטגוריה:קבוצות כדורגל מולדובניות
קטגוריה:קבוצות כדורגל שהוקמו ב-2005
פקטור VII

פקטור VII (7) הוא אחד מהמרכיבים העיקריים והמרכזיים בתהליך הקרישה. זהו אנזים ממשפחת הסרין פרוטאזות. תפקידו העיקרי הוא להתחיל את תהליך הקרישה עצמו ביחד עם הגורם הרקמתי (tissue factor, TF). הגורם הרקמתי נמצא בתוך כלי הדם, ואינו חשוף באופן נורמלי בזרם הדם. במקרה שכלי הדם נפגע, נחשף הגורם הרקמתי, ופקטור VII נצמד אליו והופך לפעיל – לפקטור VIIa (על ידי פעולתם של חלבוני פרוטאזה שונים כגון טרומבין, פקטור Xa, פקטור IXa, פקטור XIIa או הקומפלקס XII-TF עצמו).

באופן כללי, לאחר הפיכתו לפעיל, יכול פקטור VIIa לקשור יון סידן – בקריסטלוגרפיה ניתן לראות שהקישור גורם ליציאת "אצבעות" מהמולקולה, שננעצות בממברנה הפוספוליפידית של הטסיות.

הקומפלקס VII-TF מאקטב בעיקר את פקטור X ופקטור IX. לפקטור VII זמן מחצית החיים של 6 שעות. 

הפעילות של פקטור VII מעוכבת על ידי tissue factor pathway inhibitor (TFPI), המשוחרר באופן כמעט מיידי לאחר התחלת תהליך הקרישה. פקטור VII תלוי בוויטמין K לצורך היווצרותו; מתן נוגדי קרישה כגון קומדין יפחיתו את פעילותו. 

מחסור בפקטור VII הוא נדיר ומועבר בתורשה רצסיבית; המחלה דמוית המופיליה, והטיפול בה הוא באמצעות מתן פקטור VII רקומביננטי (NovoSeven). תרופה זו בעלת שימוש במקרים של דימום בלתי ניתן לשליטה אצל חולי המופיליה (החסרים פקטור VIII או פקטור IX) או במקרים של שטפי דם בלתי ניתנים לשליטה, אולם כרוך בתופעות לוואי כגון פקקת ורידים עמוקים (deep vein thrombosis), תסחיף ריאתי או אוטם שריר הלב.

==קישורים חיצוניים==

==הערות שוליים==

קטגוריה:חלבונים
קטגוריה:מערכת הדם
פקטור X

פקטור X (10), הידוע גם באפונים פקטור סטיוארט-פראוור (Stuart-Prower factor) או בשם תרומבוקינאז, הוא אנזים המשתתף בתהליך קרישת דם, השייך למשפחת סרין אנדופפטידאז. פקטור X מסונתז בכבד ותלוי בוויטמין K לצורך היווצרותו. זמן מחצית החיים שלו נעה בין 40–45 שעות. 

פקטור X הופך לפקטור הפעיל Xa על ידי פקטור IX (יחד עם קו-פקטור VIII) או על ידי פקטור VII (יחד עם הקו-פקטור tissue factor), ולכן הוא הפקטור הראשון במסלול הסופי המשותף (final common pathway) של חלבוני הקרישה. הפקטור הפעיל Xa הופך פרותרומבין לטרומבין יחד עם קו-פקטור V. 

אנטיטרומבין וכן protein Z inhibitor (PZI) גורמים לאינהיביציה (עיכוב) של פקטור זה. 

מחסור בפקטור X הוא תופעה נדירה (בערך שני מקרים למיליון לידות), שהתופעות הקליניות המאפיינות אותה הן דימומים מהאף, דימום מפרקי וכן דימום במערכת העיכול.

בנוסף לכך, יש מחלות מסוימות שבהן עשויות להיות רמות נמוכות של פקטור X, כגון עמילואידוזיס, וזאת כתוצאה מספיגה מוגברת שלו לתוך סיביות העמילואיד. בנוסף, מחסור בוויטמין K או טיפול בקומדין יביאו להיווצרות פקטור X שאינו פעיל.

==הערות שוליים==

קטגוריה:חלבונים
קטגוריה:מערכת הדם
פקטור IX

פקטור IX (9) הוא אנזים המהווה חלק מתהליך קרישת הדם, ושייך למשפחת סרין פרוטאזות של מערכת הקרישה. מחסור בפקטור זה יגרום להמופיליה מסוג B; עובדה זו התגלתה לאחר שסטפן כריסטמס, ילד חולה במחלת ההמופיליה, אובחן בשנת 1952 כסובל ממחסור בפקטור זה (ולכן פקטור זה מכונה גם "פקטור כריסטמס").

באופן כללי, פקטור IX אינו אקטיבי, וכדי להפוך לפקטור אקטיבי – כלומר לפקטור IXa – עליו לעבור אקטיבציה על ידי פקטור XIa, או פקטור VIIa. לאחר שהוא הופך לפקטור IXa, ובנוכחות של יוני סידן, פוספוליפידים ופקטור VIII, הוא עושה הידרוליזה לקשר ארגינין-איזולאוצין בפקטור X, והופך את פקטור X לאקטיבי (פקטור Xa).

פקטור IX מיוצר בכבד כזימוגן בעל שרשרת אחת. זמן מחצית החיים שלו הוא בין 18–24 שעות. הוא תלוי בוויטמין K לצורך היווצרותו.

אנטיטרומבין גורם לאינהיביציה (עיכוב) של פקטור זה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חלבונים
קטגוריה:מערכת הדם
פקטור VIII

פקטור VIII (8; בקיצור: FVIII) הוא גורם קרישה ההכרחי לתהליך קרישת דם; זהו חלבון מורכב הידוע גם כ-Anti-hemophilic factor ('הגורם המונע המופיליה'). באדם, הוא מקודד על ידי הגן F8. פגמים בגן זה יגרמו למחלת ההמופיליה מסוג A- מחלה רצסיבית בתאחיזה לכרומוזום X.

פקטור VIII הוא קו-פקטור לפקטור IXa, אשר יחד עם יון סידן ופוספוליפידים יוצר קומפלקס ההופך את פקטור X לצורתו הפעילה – פקטור Xa. פקטור VIII הוא גליקופרוטאין המיוצר ומשוחרר לזרם הדם על ידי האנדותל. במחזור הדם, פקטור זה קשור בעיקר לפקטור פון וילברנד ויחדיו הם יוצרים מבנה יציב ולא-פעיל. הפעלה (אקטיבציה) על ידי טרומבין גורמת לניתוק-הקישור (דיסוציאציה), ופקטור VIII עוזב את הקומפלקס האמור ומשמש כקו-פקטור לפקטור IXa, כדי לגרום להפעלה של פקטור X. (בהמשך, פקטור X יחד עם פקטור Va יגרמו ליצירתו של טרומבין נוסף, אשר הופך פיברינוגן לפיברין וליצירת קריש דם.)

פקטור VIII מיוצר בתאי אנדותל של הסינוסואידים בכבד ובאנדותל בחלקי גוף רבים, כולל הכליות. הוא אינו מיוצר במידה משמעותית בהפטוציטים (תאי הכבד) ולכן רמתו אינה מושפעת או אף עולה במחלות כבד.

==הערות שוליים==

קטגוריה:חלבונים
קטגוריה:מערכת הדם
תסמונת ברנאר-סוליה

תסמונת בֶּרְנַאר-סוּלְיֶה (באנגלית: Bernard-Soulier syndrome; בראשי תיבות: BSS) היא מחלה המועברת בתורשה אוטוזומלית רצסיבית, ובה יש מחסור כמותי בגליקופרוטאין (GpIb), שהוא הרצפטור לפקטור פון וילרברנד, או קיומם של פגמים איכותיים בקומפלקס GpIb-IX-V. כתוצאה מכך, הטסיות לא עוברות אדהזיה (קישור לכלי הדם הניזוק), ואינן נקשרות האחת לשנייה במוקדי הנזק לאנדותל.

תסמונת ברנאר-סוליה, על שם הרופאים שגילו אותה, מאופיינת בקיומן של טסיות ענק, משך דימום מוארך ותרומבוציטופניה. הנטייה לדמם היא קשה למדי, אפילו בטראומות מינוריות.

המחלה נדירה מאוד בעולם, שכיחותה בערך 1 למיליון. בישראל ידוע על 3 חולים במחלה.

בבדיקת מעבדה, ניתן לראות כי הטסיות אינן עוברות אגרגציה בנוכחות ריסטוצטין אבל כן עוברות אגרגציה בנוכחות אגוניסטים פיזיולוגיים כמו ADP, קולגן, אפינפרין ותרומבין. ריסטוצטין הוא חומר אנטיביוטי, שבעבר נעשה בו שימוש על מנת לטפל בזיהומים של סטפילוקוקים (כיום לא בשימוש תרפויטי עקב רעילותו). חומר זה גורם לאגרגציה של טסיות דם ועוזר לאבחן בין תסמונת ברנאר-סוליה למחלות טסיות אחרות דוגמת טרומבוציטופניה על שם גלנצמן. כאשר לוקחים פלזמה עם פקטור פון וילרברנד, יחד עם ריסטוצטין, האנטיביוטיקה נקשרת לפקטור פון וילרברנד ומשנה לו את הקונפורמציה כך שהוא יוכל להיקשר לרצפטור GpIb ולגרום לאגרגציה של טסיות. במקרים של טרומבוציטופניה על שם גלנצמן תהיה אגרגצית טסיות תקינה בנוכחות ריסטוצטין.

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ליקויי קרישה וארגמנות
פרננדו הראשון, מלך שתי הסיציליות

[[פסל רכוב של פרננדו הראשון מאת אנטוניו קאלי בפיאצה דל פלבישיטו בנאפולי]]
פרננדו הראשון, מלך שתי הסיציליות, הוא פרדיננדו אנטוניו פסקאלה ג'ובאני נפומוצ'נו סראפינו ג'נארו בנדטו לבית בורבון (באיטלקית: Ferdinando Antonio Pasquale Giovanni Nepomuceno Serafino Gennaro Benedetto di Borbone; 12 בינואר 1751 – 4 בינואר 1825) היה צאצא לבית בורבון ששלט לסירוגין בממלכת נאפולי, בממלכת סיציליה ובממלכת שתי הסיציליות מ-1759 ועד מותו.

==ביוגרפיה==
פרננדו נולד ב-12 בינואר 1751 בנאפולי, להוריו קרלוס השלישי, מלך ספרד ומריה אמליה מסקסוניה. על כס המלוכה עלה כילד קטן, לאחר שאביו, קרלוס השלישי, מלך ספרד, שהיה מלך נאפולי, ירש את כס המלוכה הספרדי, ועל פי הסכמים בינלאומיים לא יכול היה לשלוט עוד באופן ישיר בממלכת נאפולי. התחתן עם מריה קרולינה מאוסטריה, בתו של פרנץ הראשון, קיסר האימפריה הרומית הקדושה ומריה תרזה, קיסרית אוסטריה. בתקופתו ראה את אירועי המהפכה הצרפתית בהם הודח בן דודנו מדרגה שלישית, לואי ה-16, וראשו נערף, את אירועי המלחמות הנפוליאוניות בהם יצא לגלות והוחלף במלכים נפוליאוניים, ז'וזף בונפרטה וז'ואקים מירא, את השבתו לכס המלוכה של ממלכת שתי הסיציליות בחסות הסדר הבינלאומי החדש של קונגרס וינה ב-1816, וניסיון מרד ב-1820 שהיה אחד האירועים המקדימים לאיחוד איטליה. הוא מת על כסאו, שׂבע ימים, ב-1825. את בנותיו השיא לחשובים שבמלכי אירופה כלואי פיליפ, מלך צרפת ופרנץ השני, קיסר האימפריה הרומית הקדושה.

==משפחתו==
בשנת 1768 התחתן פרננדו עם מריה קרולינה מאוסטריה, ממנה נולדו לו 18 ילדים:
* מריה תרזה קרולינה ג'וזפינה (1772–1807), התחתנה עם פרנץ השני, קיסר האימפריה הרומית הקדושה.
* מריה לואיזה אמליה תרזה (1773–1802), התחתנה עם פרדיננד השלישי, הדוכס הגדול של טוסקנה.
* קרלו טיטו פרנצ'סקו ג'וזפה (1775–1778)
* מריה אנה ג'וספה אנטונייטה פרנצ'סקה גאטנה תרזה (1775–1780)
* פרנצ'סקו ג'נארו ג'וזפה סאווריו ג'ובאני בטיסטה (1777–1830)
* מריה כריסטינה תרזה (1779–1849), התחתנה עם קרלו פליצ'ה, מלך סרדיניה
* מריה כריסטינה אמליה (1779–1783)
* ג'נארו קרלו פרנצ'סקו (1780–1789)
* ג'וזפה קרלו ג'נארו (1781–1783)
* מריה אמליה תרזה (1782–1866), התחתנה עם לואי פיליפ, מלך צרפת
* מריה כריסטינה (1783)
* מריה אנטונייטה תרזה אמיליה ג'ובאנה בטיסטה פרנצ'סקה גאטנה מריה אנה לוסיה (1784–1806), התחתנה עם פרננדו, נסיך אסטוריאס
* מריה קלוטילד תרזה אמיליה אנטונייטה ג'ובאנה בטיסטה אנה גאטנה פולצ'ריה (1786–1792)
* מריה אנריקטה כרמלה (1787–1792)
* קרלו ג'נארו (1788–1789)
* לאופולדו ג'ובאני ג'וזפה מישל (1790–1851)
* אלברטו לודוביקו מריה פיליפו גאטנו (1792–1798)
* מריה איזבלה (1793–1801)

בשנת 1814 התחתן פרננדו עם לוציה מיגליאציו, אך לא היו לו ממנה ילדים.

==אילן יוחסין==

==קישורים חיצוניים==

* 
* 

==הערות שוליים==

קטגוריה:אבירי מסדר גיזת הזהב
קטגוריה:מלכי שתי הסיציליות
קטגוריה:בית בורבון
קטגוריה:מקבלי עיטור אנדריי הקדוש
קטגוריה:איטלקים שנולדו ב-1751
קטגוריה:איטלקים שנפטרו ב-1825
קתדרלת אלבי

הסורג המקושט, שהפריד בין הספינה הראשית, שם ישב הקהל, לבין בית המקהלה, בו התרחש הפולחן הנוצרי.]]
קתדרלת אלבי (בצרפתית: Cathédrale Sainte-Cécile d'Albi) היא קתדרלה קתולית באלבי שבדרום צרפת. הקתדרלה מוקדשת לאלבי האבא.

== היסטוריה ==
הכנסייה הראשונה באתר נבנתה במאה ה-4 ונהרסה ב-666 בשריפה. הכנסייה השנייה נבנתה ב-920 והוקדשה לססיליה הקדושה, פטרונית המוזיקאים. במאה ה-13 הוחלפה הכנסייה בקתדרלה מאבן ששילבה בין אדריכלות רומנסקית לאדריכלות גותית דרומית. היא נבנתה בשנים 1282-1480 לצד מסע הצלב האלביגנזי. חוץ הקתדרלה עוצב בצורה דמוית-מבצר כדי להביע את כוחה וסמכותה של הכנסייה הקתולית כנגד ה"כפירה" של האלביגנזים.

== מבנה ==
הקתדרלה בנויה בשילוב של אדריכלות רומנסקית ואדריכלות גותית דרומית, המתבטאת יותר בעיצוב הפנים מאשר בעיצוב חוץ המבנה דמוי המבצר.

בחזית המערבית מגדל פעמונים בודד בגובה 78 מטר, שנוסף ב-1492. מתחתיו שער מאת דומיניק דה פלורנס שנוסף בסביבות 1392.

פנים הקתדרלה מפותח ועשיר הרבה יותר מחוץ המבנה הפשוט ודמוי המבצר. בית המקהלה המרכזי, ששמור לחברי המסדר הדתי, מופרד מהספינה הראשית על ידי סורג מקושט ובו פיתוחי אבן עדינים לצד פסלים צבעוניים.

מתחת לעוגב נמצא פרסקו המתאר את יום הדין, המיוחס לאמנים פלמים לא-ידועים, שבמקור כיסה 200 מ"ר אך מאוחר יותר הוסר חלקו המרכזי.

קמרונות המבנה מצוירים בציורי פרסקו מהרנסאנס ומהווים את האוסף הגדול והעתיק ביותר של ציורי רנסאנס בצרפת.

עוגב הקתדרלה נבנה על ידי כריסטוף מושרל במאה ה-18.

== קישורים חיצוניים ==

* 

* [https://web.archive.org/web/20090129144726/http://www.mairie-albi.fr/arthisto/lieux/stececile/cathedrale.html דף הקתדרלה באתר עיריית אלבי]
* [http://www.scholares.net/index.php?Gazetteer-Albi מיקום]
* [https://web.archive.org/web/20070103053715/http://www.albi-tourisme.com/us/pagesEditos.asp?id=8D9CB513&idpage=133 אתר הקתדרלה בלשכת התיירות של אלבי]

קטגוריה:ערכים שבהם תבנית בריטניקה אינה מתאימה
אלבי
אלבי
קטגוריה:אוקסיטניה (חבל מנהלי): מבנים
סולימאן פרנג'יה הבן

סולימאן פרנג'יה הבן
סולימאן טוני פרנג'יה (מכונה גם סולימאן פרנג'יה הבן, סולימאן פרנג'יה ה-II) (בערבית: سليمان فرنجيه) נולד ב-18 בנובמבר 1965 בזע'רתא, לבנון. סולימאן הוא פוליטיקאי לבנוני נוצרי, והמנהיג הנוכחי של בריגדת מרדה, ובנו של אנטואן "טוני" פרנג'יה שנרצח בשנת 1978.

לסולימאן יש שני ילדים מנישואיו עם מריאן סרכיס: טוני (1987) ובאסל (1992). יש לו גם בת מנישואין שניים עם רימה קרקפי: ורה (2007). הוא מתגורר בבנאצ'יי, עיירה קטנה סמוך לזע'רתא.

==חיסול אביו==

סכסוך מתמשך בין אנשי הפלנגות לבין בריגדת מרדה, אשר פילג את הכוחות הנוצרים במדינה, הוביל להתקפה ב-13 ביוני 1978 בשעה 4:00 לפני בוקר על העיירה אהדן, בה, על-פי טענות משפחת פרנג'יה, כוחות הפלנגות הנוצריות שהונהגו על ידי סמיר ג'עג'ע ואלי חובייקה. במקום התנהלו קרבות קשים עם הרוגים לשני הצדדים, במהלכם נרצחו טוני פרנג'יה ואשתו ורה, לאחר שאולצו לצפות ברצח בתם בת ה-3, ג'יהאן. סולימאן, שהיו אז בן 14 בלבד, שהה בביירות באותו זמן וכך ניצלו חייו.

==קריירה פוליטית==
הקריירה הפוליטית של פרנג'יה החלה כשהוא היה רק בן 17, כשהפך למנהיג בריגדת מרדה בשנת 1992. המיליציה התפרקה מנשקה והפכה למפלגה פוליטית התומכת בפירוק מנשקם של מיליציות חמושות לאחר החתימה על הסכם טאיף. התנועה החלה לקחת חלק בעניינים חברתיים, תרבותיים, חינוכיים בריאותיים ופוליטיים. בשנת 1992, סלימאן נבחר לפרלמנט ובכך הפך לחבר הפרלמנט הצעיר ביותר בתולדות לבנון. בהמשך הוא נבחר עוד 4 פעמים בין 1992 ל-2000 במושב המרוני של זע'רתא שמהווה את תפקידה ההיסטורי של משפחתו. פרנג'יה כיהן כשר חקלאות וכשר בריאות בממשלות לבנון.

סולימאן נחשב אחד המתנגדים הגדולים לקואליציית 14 במרץ ובמיוחד למנהיג הכוחות הלבנוניים סמיר ג'עג'ע, אותו הוא מאשים ברצח משפחתו. מנגד, לסולימאן קשרים טובים עם מישל עאון ועם חסן נסראללה.

==קישורים חיצוניים==

* 

קטגוריה:נוצרים לבנונים
סולימאן השני
קטגוריה:שרי החקלאות של לבנון
קטגוריה:שרי הבריאות של לבנון
קטגוריה:לבנונים שנולדו ב-1965
אנדרוס MarkV-A1

רובוט ס"פ של [[יהל"ם, צה"ל מדגם אנדרוס MarkV-A1]]
אנדרוס MarkV-A1 הוא רובוט סילוק פצצות (ס"פ) תוצרת ארצות הברית שתוכנן על ידי נורת'רופ גראמן. הוא שייך לסדרת רובוטי רמוטק אנדרוס (Remotec ANDROS) הכוללת עוד רובוטי סילוק פצצות. 

== מבנה והנדסה ==
ממדיו של הרובוט הם כגודלה של מכסחת דשא גדולה ומשקלו עומד על 363 ק"ג 

הוא מצויד בזרוע תלת-מפרקית ארוכה שבקצה צבת, מצלמת וידאו ורובה ציד לטיפול במטעני חבלה. המזקו"ם של הרובוט נרשם כפטנט והוא מתוכנן לעבירות בתנאי שטח קשים. בסך הכל לרובוט יש 4 מצלמות וידאו צבעוניות, כולל מצלמה המורכבת בראש הרובוט. הרובוט כולל גם מספר מיקרופונים, פנסים וחיישנים שונים.

== מפעילים ==
* צה"ל - חיל ההנדסה הקרבית - יהל"ם - פלגות הס"פ ו"הבזק"
* צבא ארצות הברית - חיל ההנדסה של צבא ארצות הברית
* משטרת לוס אנג'לס - יחידת הס"פ (Bomb Squad)
* משטרת טורונטו Emergency Task Force

==ראו גם==
* רובוטים אחרים:
** Remotec Andros F6B
** Remotec HD-1
** Remotec Mini-Andors II
** Remotec Wolverine

==קישורים חיצוניים==
*[https://web.archive.org/web/20090726125201/http://www.is.northropgrumman.com/by_solution/remote_platforms/product/markva1/index.html דף הדגם MarkV-A1 באתר חברת נורת'רופ גראמן]
*[http://www.policeone.com/police-technology/robots/articles/82104/ דף באתר המוקדש לכוחות משטרה]

קטגוריה:חיל ההנדסה הישראלי: אמצעי לחימה
קטגוריה:הנדסה צבאית
קטגוריה:רובוטים
She Shot Me Down

She Shot Me Down הוא אלבום מאת הזמר האמריקני פרנק סינטרה. זהו אלבום האולפן ה-61 של סינטרה וה-34 הרואה אור בחברת ההקלטות רפרייז רקורדס. האלבום ראה אור בשנת 1981.

האלבום, She Shot Me Down, היה האלבום האחרון אותו הקליט סינטרה בחברת ההקלטות אותה ייסד. האלבום גם נחשב לאלבום הגדול האחרון של סינטרה.

את האלבום הפיק דון קוסטה, שהשירים העכשוויים שאסף לאלבום הצליחו להוציא מסינטרה את המיטב. המעבד והמנצח גורדון ג'נקינס עיבד שירים קודרים ומהורהרים שהתאימו מאוד לקולו של סינטרה, בשלב האחרון של הקריירה שלו. בין שירי האלבום ניתן למצוא את, "Bang Bang My Baby Shot Me Down", שירו של סוני בונו.

== משתתפים ==
* פרנק סינטרה - קולות
* דון קוסטה - מפיק
* גורדון ג'נקינס - מעבד/מנצח

== רשימת השירים ==
=== צד א' ===

# Good Thing Going
# Hey Look, No Cryin
# Thanks for the Memory
# A Long Night
# Bang Bang My Baby Shot Me Down

=== צד ב' ===

# Monday Morning Quarterback
# South - To a Warmer Place
# I Loved Her
# Medley: "The Gal that Got Away"/"It Never Entered My Mind

==קישורים חיצוניים==

קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי חברת רפרייז רקורדס
ועידת ז'נבה (1973)

ועידת ז'נבה 1973 הייתה משא-ומתן בניסיון מציאת פתרון לסכסוך הישראלי-ערבי בהתאם להחלטה 338 של האו"ם, שהתקבלה בעקבות מלחמת יום הכיפורים. הוועידה נפתחה בארמון האומות בז'נבה ב-21 בדצמבר 1973. בוועידה השתתפו משלחות מישראל, מצרים וירדן. ארצות הברית וברית המועצות היו נותנות החסות המשותפות, והמדינות הלא מזרח-תיכוניות העיקריות המעורבות בוועידה. שולחן ריק הוכן למשלחת הסורית שלא הופיעה לוועידה. לאחר מושב הפתיחה התכנסו קבוצות עבודה צבאיות ישראליות ומצריות, כדי להמשיך את המשא ומתן להשגת הסכם הפרדת כוחות, שהתקיים קודם לכן בקילומטר המאה ואחד בכביש סואץ-קהיר. בוועידה לא הושג שום הסכם רחב, וניסיונות עתידיים להחיות את הוועידה נכשלו.

המחלוקת שהתעוררה בישראל בסוגיית כינוס ועידת ז'נבה היוותה נושא מרכזי בתעמולת הבחירות במערכת הבחירות לכנסת השמינית.

== מטרותיה של מצרים ==
בזמנו של סאדאת המצרים ניתקו עצמם מהלאומיות הערבית, ומהנהגות קיצוניות באזור. מצרים הרתיעה מדינות אלו מלהשתתף בוועידת ז'נבה. מטרתה העיקרית של מצרים הייתה להשיב לעצמה את השטחים שהפסידה לישראל ב-1967, במלחמת ששת הימים, בזמן כהונתו של הנשיא גמאל עבד אל נאצר. זו הייתה מטרתם במלחמת יום הכיפורים שקדמה לוועידה, ובהסכמי קמפ דייוויד ב-1978.

== סוגיית הייצוג הפלסטיני ==
המצרים, האמריקאים, הירדנים והסובייטים קיוו שבמהלך הוועידה תתפתח הסכמה בינלאומית כלשהי בנושא הבעיה הפלסטינית, ומי יהיו אלו שייצגו את הפלסטינים בעניינים בינלאומיים. מצרים תמכה בייצוג הפלסטינים על ידי אש"ף, ובהצטרפותו למצרים, ישראל, ארצות-הברית ומדינות אחרות בוועידת ז'נבה. גורמים סוריים הבהירו שאם אש"ף לא ישתתף בוועידה, גם סוריה לא תשתתף בה. ישראל וארצות-הברית התנגדו להכרה רשמית באש"ף בוועידת ז'נבה, משום שבאותה עת אש"ף לא הכיר בקיומה של מדינת ישראל. לכן, גם נציגים סורים לא נכחו בוועידה.

== ראו גם ==
* הסכם הביניים בין ישראל למצרים 1975

==קישורים חיצוניים==
* [http://db.begincenter.org.il/he-il/דת-ומדינה/שבת-ומועד/כנס-מיוחד-של-הכנסת-הישיבה-הארבע-מאות--ושבעים-ותשע-של-הכנסת-השביעית-יום-חמישי-כה-כסלו-תשלד-20-דצמבר-1973---הודעת-הממשלה-על-החלטתה-להשתתף-בוועידת-זינבה---דיון.htm נאומו בכנסת של ראש האופוזיציה מנחם בגין בנוגע להשתתפות ישראל בוועידת ז'נבה]
==הערות שוליים==

קטגוריה:קצרמר האומות המאוחדות
קטגוריה:הסכסוך הישראלי-ערבי: ועידות
קטגוריה:ז'נבה: היסטוריה
קטגוריה:האומות המאוחדות: ועידות
קטגוריה:יחסי ארצות הברית – ברית המועצות
קטגוריה:יחסי ישראל–מצרים
קטגוריה:1973 בפוליטיקה
דני ארדיטי

דני ארדיטי (נולד ב-1951) הוא תת-אלוף במילואים בצה"ל, שפיקד על מערך המבצעים המיוחדים באגף המודיעין, והיה ראש המטה לביטחון לאומי.

== קורות חייו ==
דני ארדיטי נולד וגדל בקיבוץ יראון שבגליל העליון. בשנת 1970 התגייס לצה"ל והתנדב לסיירת מטכ"ל. לאחר טירונות צנחנים עבר מסלול הכשרה כלוחם ביחידה וכן הכשרה כמפקד כיתה. ב-1972 השתתף בפעולת ההשתלטות על מטוס סבנה. ארדיטי לחם במלחמת יום הכיפורים ולאחריה עבר קורס קצינים. במבצע יונתן ב-1976 שימש כמפקד צוות ביחידה והוטלה עליו האחריות להשתלטות על חדר ה-VIP בטרמינל, תחת פיקודו בחוליה היו בין השאר עמוס בן אברהם ופנחס בוכריס. אחר כך שירת כמפקד פלגה ביחידה וסגן מפקד הסיירת תחת פיקודם של עמירם לוין, נחמיה תמרי ושי אביטל, בתקופת מלחמת לבנון הראשונה.

בשנים 1984–1994 שירת במגוון תפקידי פיקוד בחיל המודיעין ועמד בראש מערך המבצעים המיוחדים, בין היתר בעת ההכנות למבצע "שיח אטד". ארדיטי נכח בתרגיל המודל למבצע בו אירע אסון צאלים ב'. כאשר אחד ממשתתפי התרגיל שיגר שני טילים לעבר מבנה מאויש; הטילים היו אמורים להיות משוגרים רק בחלק השני וה"רטוב" של התרגיל, בו היה המבנה אמור להיות ריק. מפגיעת הטילים נהרגו חמישה חיילים ונפצעו חמישה נוספים. ארדיטי מיהר למקום האירוע, עזר במתן עזרה ראשונה לפצועים ובארגון הפינוי לבתי החולים.

לאחר מכן שימש כנספח צה"ל וראש נציגות משרד הביטחון בדרום-מזרח אסיה וב-1997 מונה לנציג צה"ל במטה ללוחמה בטרור במשרד ראש הממשלה. בשנת 1998 קודם לדרגת תת-אלוף ומונה למפקד יחידת הקישור לכוחות זרים וב-1999 למפקד החטיבה לקשרי חוץ באגף המבצעים. בשנת 2001 שימש ארדיטי כקצין בודק בחקירת התנהלות לא תקינה של היחידה הטכנולוגית של אגף המודיעין.

באוקטובר 2002 מונה לראש המטה ללוחמה בטרור במועצה לביטחון הלאומי. לאחר התפטרותו של אילן מזרחי בסוף 2007 מונה ארדיטי לראש המועצה בפועל, מינוי שהפך בהמשך למינוי קבע. בתקופתו הורחבו סמכויות המועצה ושמה שונה למטה לביטחון לאומי, ומשרת ראש המטה הפכה למשרת אמון. עם היבחרו של בנימין נתניהו החליף עוזי ארד את ארדיטי בתפקידו. בפברואר 2012 הגיש, יחד עם תא"ל אלקנה הרנוף, מכתב תלונה חריף לראש המועצה לביטחון לאומי יעקב עמידרור ולנציבות שירות המדינה בהקשר לתפקודו של ניצן נוריאל כראש המטה ללוחמה בטרור וקרא להדחתו. לאחר תפקידיו במערכת הביטחון מונה ארדיטי למנכ"ל חברת IFG Security, חברה ישראלית-קנדית המעניקה שירותי ייעוץ ביטחוני וביטחון פנים בישראל ובעולם.

ארדיטי הוא בעל תואר ראשון בכלכלה חקלאית מאוניברסיטה העברית ותואר שני בלימודי ביטחון ויחסים בינלאומיים מאוניברסיטת חיפה.

נשוי ואב לשלושה.

== לקריאה נוספת ==
* משה זונדר, "סיירת מטכ"ל", כתר ספרים, 2000.
* עמרי אסנהיים, צאלים: הטראומה של סיירת מטכ"ל, אור יהודה: כנרת, זמורה-ביתן, 2012.

== קישורים חיצוניים ==

* [https://web.archive.org/web/20090207060959/http://www.nsc.gov.il/NSCWeb/Templates/NSCHeads.aspx דני ארדיטי] באתר המטה לביטחון לאומי.
* .
* .

== הערות שוליים ==

 

קטגוריה:תתי-אלופים בצה"ל
קטגוריה:יראון: אישים
קטגוריה:לוחמי סיירת מטכ"ל
קטגוריה:ראשי המטה לביטחון לאומי
קטגוריה:נספחים צבאיים ישראלים בתאילנד
קטגוריה:מפקדי מערך המבצעים המיוחדים
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1951